Pakuotės lapelis: informacija vartotojui

Kudorp 2 mg/ml sirupas
Fenspirido hidrochloridas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1.	Kas yra Kudorp ir kam jis vartojamas
2.	Kas žinotina prieš vartojant Kudorp
3.	Kaip vartoti Kudorp
4.	Galimas šalutinis poveikis
5.	Kaip laikyti Kudorp
6.	Pakuotės turinys ir kita informacija


1.	Kas yra Kudorp ir kam jis vartojamas

Kudorp sirupo sudėtyje yra fenspirido hidrochlorido, kuris pasižymi priešuždegiminėmis ir bronchus plečiančiomis savybėmis.
Vaistas vartojamas simptominiam gydymui (kosulio ir skreplių susidarymo slopinimui) sergant uždegiminėmis bronchų ir plaučių ligomis.

Pastaba: dėl šio vaisto negalima uždelsti pradėti reikiamą gydymą antibiotikais.


2.	Kas žinotina prieš vartojant Kudorp

Kudorp vartoti negalima
· jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje).
· jaunesniems nei 2 metų amžiaus vaikams.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Kudorp.
Gydymas Kudorp nepakeičia gydymo antibiotikais.

Kiti vaistai ir Kudorp
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Apie fenspirido sąveiką su kitais vaistais nėra žinoma.

Tačiau dėl antihistamininio Kudorp poveikio, galima tikėtis sąveikos su:
· barbitūratais (hipnotinio, raminamojo poveikio vaistais ir vaistais nuo traukulių),
· kitais antihistamininiais vaistais (vartojamais alergijos gydymui),
· analgetikais (įskaitant opioidinius analgetikus),
· raminamaisiais vaistais,
· MAO inhibitoriais (vartojamais depresijos gydymui),
· alkoholiu.

Kudorp vartojimas su maistu ir gėrimais
Sirupą reikia vartoti prieš valgį.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

Nėštumo ir žindymo laikotarpiu Kudorp vartoti nerekomenduojama. 

Vairavimas ir mechanizmų valdymas
Vartojant Kudorp vairuoti ir valdyti mechanizmus nerekomenduojama, nes gali pasireikšti mieguistumas, kuris gali trikdyti jūsų gebėjimą vairuoti ar valdyti mechanizmus. 

Kudorp sudėtyje yra sacharozės, metilo parahidroksibenzoato (E218) ir propilo parahidroksibenzoato (E216) ir glicerolio.
5 ml sirupo yra 3 g sacharozės (atitinka 0,25 duonos vienetus). Cukriniu diabetu sergantiems pacientams būtina į tai atsižvelgti. Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Kudorp sudėtyje yra konservantų (metilo parahidroksibenzoato (E218) ir propilo parahidroksibenzoato (E216)), kurie gali sukelti alerginių reakcijų, kurios gali būti uždelstos.

Kudorp sudėtyje yra glicerolio, kuris gali sukelti galvos skausmą, skrandžio sutrikimų ir viduriavimą.


3.	Kaip vartoti Kudorp

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Pakuotėje yra matavimo šaukštas arba geriamasis švirkštas. Matavimo šaukštą ar geriamąjį švirkštą reikia laikyti gamintojo pakuotėje kartu su sirupo buteliuku.

Dozavimas

Rekomenduojama dozė yra:
Vyresniems nei 2 metų amžiaus vaikams: 4 mg/kg kūno svorio per parą, t.y.:
· sveriantiems mažiau nei 10 kg: nuo 10 iki 20 ml sirupo per parą, padalinus dozę;
· sveriantiems daugiau nei 10 kg: nuo 30 iki 60 ml sirupo per parą, padalinus dozę.

Suaugusiesiems: nuo 45 iki 90 ml sirupo per parą, padalinus dozę.

Ką daryti pavartojus per didelę Kudorp dozę?
Jeigu pavartojote didesnę dozę nei rekomenduojama, nedelsiant kreipkitės į savo gydytoją arba ligoninės skubios pagalbos skyrių. 
Perdozavus gali pasireikšti šie simptomai: mieguistumas arba sujaudinimas, pykinimas, vėmimas, greitesnis nei įprasta širdies ritmas (tachikardija).

Pamiršus pavartoti Kudorp 
Jei pamiršote išgerti dozę, padarykite tai iškart, kai tik prisiminsite. Tačiau, jeigu jau atėjo laikas išgerti kitą dozę, pamirštą dozę praleiskite. Negalima vartoti dvigubos dozės norint kompensuoti praleistą dozę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Retas (gali pasireikšti 1-10 iš 10000 žmonių):
· vidutinio sunkumo tachikardija, kuri išnyksta sumažinus dozę;
· eritema (raudonė), persistuojanti (nuolatinė) eritema (lokalus odos spalvos pokytis);
· išbėrimas, dilgėlinė;
· galvos skausmas;
· angioneurozinė edema – jeigu pasireiškė odos, liežuvio, lūpų ir veido tinimas, kvėpavimo ar rijimo pasunkėjimas, nedelsiant kreipkitės į gydytoją ar artimiausią ligoninę. 

Dažnis nežinomas (negali būti apskaičiuotas pagal turimus duomenis):
· skrandžio ir žarnyno veiklos sutrikimas, pykinimas, viršutinės pilvo dalies skausmas;
· mieguistumas.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu  NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą

5.	Kaip laikyti Kudorp

Laikyti ne aukštesnėje kaip 25 C temperatūroje. Negalima šaldyti ar užšaldyti.

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir buteliuko po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Pirmą kartą atidarius buteliuką vaistas išlieka stabilus 6 mėnesius.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Kudorp sudėtis
· Veiklioji medžiaga yra fenspirido hidrochloridas. 1 ml sirupo yra 2 mg fenspirido hidrochlorido.
· Pagalbinės medžiagos yra metilo parahidroksibenzoatas (E218), propilo parahidroksibenzoatas (E216), kalio sorbatas (E202), glicerolis, sacharino natrio druska (E954), sacharozė, aviečių skonio medžiaga, citrinų rūgštis monohidratas, išgrynintas vanduo.

Kudorp išvaizda ir kiekis pakuotėje 

Skaidrus arba šiek tiek opalescuojantis, bespalvis arba gelsvos spalvos, aviečių skonio sirupas.

Tiekiamos pakuotės:
Kartono dėžutėje yra rudas PET buteliukas, uždarytas polietileniniu užsukamuoju dangteliu su apsauginiu žiedu ir polistireno matavimo šaukštas arba geriamasis švirkštas.
Buteliuke yra 150 ml sirupo.

Gali būti tiekiamos ne visų dydžių pakuotės.

Registruotojas ir gamintojas

Medana Pharma SA
10 Władysława Łokietka Street 
98-200 Sieradz 
Lenkija 

Jeigu apie šį vaistą norite sužinoti daugiau, kreipkitės į vietinį registruotojo atstovą:

POLPHARMA S.A. atstovybė 
E. Ožeškienės g. 18A
LT-44254 Kaunas
Tel. +370 37 325131

Šio vaistinio preparato rinkodaros teisė EEE valstybėse narėse suteikta tokiais pavadinimais:
Lenkija 	Fosidal o smaku malinowym 
Bulgarija 	Сиресп 
Lietuva 	Kudorp 2 mg/ml sirupas
Latvija 	Kudorp


Šis pakuotės lapelis paskutinį kartą peržiūrėtas 2018-09-12.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

